
Broj: 05-307/1-2026
Krapina, 24. srpnja 2026.

Na temelju članka 11. stavka 5. Zakona o pravu na pristup informacijama („Narodne novine“, broj 23/13., 85/15. i 69/22.) i članka 38. Statuta Specijalne bolnice za medicinsku rehabilitaciju Krapinske Toplice upućuje se

JAVNI POZIV
za  savjetovanje sa zainteresiranom javnošću
u postupku donošenja Pravilnika o provedbi postupaka jednostavne nabave


Specijalna bolnica za medicinsku rehabilitaciju Krapinske Toplice (dalje: Bolnica) javni je naručitelj i obveznik primjene Zakona o javnoj nabavi („Narodne novine“ broj 120/16, 114/22, 48/26, dalje u tekstu: Zakon o javnoj nabavi), kojim su uređeni postupci sklapanja ugovora o javnoj nabavi i okvirnih sporazuma radi nabave robe, radova ili usluga te pravna zaštita u vezi s tim postupcima.
Obzirom da su Zakonom o izmjenama i dopunama Zakona o javnoj nabavi (,,Narodne novine", broj 48/126.) koji je stupio je na snagu 16. svibnja 2026. godine uvedene  značajne izmjene, vezane uz postupke jednostavne nabave proizašle prvenstveno iz razloga usklađenja s direktivama Europske unije iz područja javne nabave, digitalizacije i modernizacije postupaka nabave kao i jačanja antikoruptivnih učinaka  Bolnica je obvezna općim aktom, temeljem  članka 15. stavka 2. Zakona o javnoj nabavi  urediti pravila, uvjete i postupke jednostavne nabave vodeći računu:
 a) o poštivanju načela javne nabave iz članka 4. Zakona o javnoj nabavi i sprječavanju, prepoznavanju i uklanjanju sukoba interesa sukladno odredbama članaka 75. do 83. Zakona o javnoj nabavi,
 b) o osiguranju pravne zaštite gospodarskim subjektima, i to putem prigovora ravnatelju Bolnice odnosno odgovornoj osobi naručitelja za nabave čija je procijenjena vrijednost veća od 15.000,00 EUR (bez PDV-a),
c) o pravilima primjene elektroničkih sredstava komunikacije i objavljivanja putem modula u Elektroničkom oglasniku javne nabave Republike Hrvatske (modul EOJN RH).
Pravna osnova za donošenje nacrta Pravilnika o provedbi postupaka jednostavne nabave sadržana je u članku 86. stavku 3. Zakona o izmjenama i dopunama Zakona o javnoj nabavi (,,Narodne novine", broj 48/126.)  kojim je naručiteljima ostavljen rok od tri mjeseca od dana stupanja na snagu Zakona o javnoj nabavi da usklade opće akte kojima se uređuju pravila, uvjeti i postupci jednostavne nabave te planove nabave s odredbama Zakona o javnoj nabavi. 
Poziva se zainteresirana javnost da svojim prijedlozima i sugestijama pridonese kvaliteti donošenja Pravilnika o provedbi postupaka jednostavne nabave kao općeg akta.
Svi u roku pristigli prijedlozi razmotrit će se, a oni prihvaćeni, ugraditi u konačni Nacrt prijedloga Pravilnika o provedbi postupaka jednostavne nabave koji će se potom uputiti Upravnom vijeću na donošenje. 

[bookmark: _GoBack]Svoje prijedloge i sugestije možete dostaviti putem Obrasca za sudjelovanje u javnoj raspravi i to u pisanom obliku  na adresu: Specijalna bolnica za medicinsku rehabilitaciju Krapinske Toplice, Gajeva 2, 49217 Krapinske Toplice, Odjel za javnu nabavu, planiranje i fondove EU ili na e-mail adresu: lucija.zitnik@sbkt.hr  zaključno s danom 10. kolovoza 2026. godine.



                                                                                              Voditelj odjela za javnu nabavu,
planiranje i fondove EU
Maja Bratković, dipl.oec.

